Una fotògrafa a l’ombra | Cultura | EL PAÍS Catalunya\nTerrassa homenatja Joana Biarnés, una de les primeres dones fotoperiodistes espanyoles\nTerrassa 21 OCT 2014 - 16:13\tCEST\nJoana Biarnés amb una de les seves fotos dels Beatles. cristóbal castro\nLa seva càmera va retratar els personatges de més renom dels anys seixanta i setanta. Però mai amb una mirada convencional. Joan Manel Serrat fent la migdiada, el torero Manuel Benítez El Cordobés en roba interior, Alfredo Landa amb mirada trista o les llavors infantes i el príncep Felip, simplement com a nens. Són algunes de les imatges que formen la primera exposició retrospectiva de Joana Biarnés (Terrassa, 1935) que la seva ciutat natal li ha organitzat com a homenatge a la que va ser una de les primeres dones fotoperiodistes espanyoles.\nLa trajectòria de Biarnés no va ser fàcil. Dona, jove, rossa, atractiva i armada amb una càmera de fotos no era una imatge habitual a principis dels seixanta, i menys als camps de futbol que ella regentava. Allà es va entrenar com a ajudant del seu pare, també fotògraf. Els improperis que va haver d’aguantar durant aquella època –de l’estil “el teu lloc és a la cuina!”– no van fer cap mena d’efecte en la seva vocació, ans al contrari. El seu esperit de superació es va tornar a posar a prova amb les inundacions que van assolar la seva ciutat i la comarca del Vallès el 1962. El país va conèixer la tragèdia gràcies a les seves fotografies que va emetre TVE, que ella mateixa va portar en mà fins als estudis de Miramar.\nMalgrat totes aquestes dificultats, Biarnés acostuma a assegurar que la seva vida està plagada de moments de contes de fades. Gràcies a un d’aquests moments va aconseguir un contracte amb diari Pueblo de Madrid, en el qual va treballar des del 1963 fins al 1972. Els protagonistes del conte van ser ni més ni menys que els Beatles. La jove es va colar a l’avió que els portava de la capital fins a Barcelona i els va seguir fins a l’hotel. “El no ja el tens, ara cal anar a buscar el sí”, recorda Biarnés. I va trucar a la porta de l’habitació. Va passar tres hores amb el grup i va aconseguir unes fotografies insòlites que mostren escenes amb els músics relaxats.\n“Jo sempre he buscat la part més humana de les persones. Amb els famosos intentava que no estiguessin pendents de mi, sinó que era jo la que estava pendent d’ells. Així aconseguia retratar-los en situacions disteses”, afirma Biarnés. Amb aquesta tàctica va aconseguir que el seu reportatge sobre la Família Reial captés les infantes i el príncep amb gestos naturals i actitud de simples nens. En una altra de les instantànies reunides a l’exposició, que acull la Sala Muncunill fins al 2 de novembre, es veu Serrat estirat en un sofà fent la migdiada. “Amb Serrat ens vèiem molt i un dia vam quedar per dinar a casa, ell estava cansat i va fer una becaina. I el vaig enganxar així”, explica Biarnés, deixant entreveure un somriure murri.\nAssegura que el secret de la seva relació amb la jet set era la confiança i la complicitat. “Em deixaven fer les fotografies, sabent que si no volien que es publiquessin, jo ho complia”, afirma Biarnés. Això li va valer regals com aconseguir fotografies irrepetibles de Rudolf Nureyev amb Antonio El Bailarín. “La Juana era amiga de l’Antonio i a ell li interessava tenir fotografies amb Nureyev, que mai es deixava entrevistar, així que van acordar que ella es faria passar per la secretària de l’Antonio. En un moment de distensió al jardí de la casa de l’Antonio li va preguntar a Nureyev si la seva secretària podia fer unes fotos i així les va aconseguir”, explica Cristóbal Castro, fotògraf i impulsor de l’exposició.\nBiarnés va ser la fotògrafa oficial del cantant Raphael molts anys. Durant aquest temps el va retratar en moments entranyables com bufant les espelmes del seu 28è aniversari a la plaça Roja de Moscou. En plena era soviètica, la jove intrèpida va aconseguir que un forner moscovita li fes un pastís i li va donar al cantant després d’un concert a la capital russa. “Vam anar a la plaça Roja a celebrar-ho i va venir la policia. Però en dir-los que hi havia Raphael, ens van deixar en pau. En aquesta època ell era com un Déu allà”, recorda Biarnés, que aquest any va rebre la Creu de Sant Jordi de la Generalitat.\nDesprés de deixar el diari Pueblo, la fotògrafa va treballar per a d’altres publicacions com Blanco y Negro o ABC. També va fundar la seva pròpia agència, Sincro Press, que la va portar a viatjar als Estats Units. El 1985 es va retirar de la fotografia, cansada de la superficialitat que començava a impregnar el sector. Es va refugiar a Eivissa, on va muntar un prestigiós restaurant al qual acostumaven a anar els seus amics famosos, inclosos el comte de Barcelona, Joan de Borbó.\n“El nom de Biarnés era mític entre els fotògrafs de Terrassa, tant pel seu pare com per ella, però ningú sabia res d’ella ni havia vist la seva obra”, assegura Castro. L’exili professional de Biarnés va fer que la seva obra gairebé caigués en l’oblit, però la seva participació en una exposició de la famosa fotògrafa Colita fa uns anys va encuriosir Castro. Llavors va iniciar la seva recerca, la va localitzar i va descobrir els negatius que s’emmagatzemaven a la residència actual de Biarnés a Viladecavalls (Vallès Occidental). Castro no deixava de sorprendre’s, allà hi havia autèntics tresors que ara tornen a començar a veure la llum. I al darrere, grans històries.


Arrimadas evita definir Vox com a extrema dreta: "Potser l'etiqueta que més li escau és la de populista"\nLa líder de Cs a Catalunya insisteix que les etiquetes del segle XX "ja no funcionen" per definir la realitat\n2 min. Barcelona 15/01/2019 14:05\n651x366 La líder de Ciutadans, Inés Arrimadas, durant la roda de premsa al Parlament La líder de Ciutadans, Inés Arrimadas, durant la roda de premsa al Parlament\nLa líder de Ciutadans a Catalunya, Inés Arrimadas, ha evitat aquest dimarts definir Vox com un partit d'extrema dreta. "Potser l'etiqueta que més li escau és la de populista", ha dit a preguntes dels periodistes. "¿El senyor Torra és d'extrema dreta per dir que la nació catalana es pot dissoldre com un terròs de sucre per l'arribada d'immigrants?", s'ha preguntat: "Per a mi, és nacionalista", ha insistit, i ha assegurat que les etiquetes del segle XX "ja no funcionen" per definir la realitat.\nEn el mateix sentit, ha recordat que els escrits de Torra s'han titllat de "xenòfobs i supremacistes", però ha evitat respondre si també considera Vox supremacista o xenòfob. "És un partit populista amb el qual no compartim gaires coses", ha dit.\nD'altra banda, també ha assegurat que no se sent interpel·lada quan el candidat a l'alcaldia de Barcelona Manuel Valls diu que ell mai pactaria "ni de manera directa ni indirecta" amb l'extrema dreta. "El comunicat de Valls va deixar clar que el PSOE tenia una opció responsable", ha dit, en referència a la possibilitat que els socialistes facilitessin amb la seva abstenció la investidura del candidat del PP Juanma Moreno a Andalusia, per evitar la participació de Vox en la formació de govern. "La interpel·lació se l'hauria de fer el partit socialista", ha dit: "Seguirà pactant amb els separatistes i els populistes per arribar a qualsevol preu?"\nD'altra banda, la diputada taronja ha criticat l'"obsessió" del president Quim Torra per viatjar i "parlar malament d'Espanya", així com el "'tour' de les mentides" que està fent pels EUA i que ens està costant "un ull de la cara" als catalans. Arrimadas ha dit que Cs ha demanat el cost exacte de tots els viatges que està fent i que –ha criticat– compten amb "la catifa vermella" de Pedro Sánchez. "El seu projecte per a Catalunya és pactar amb ERC i amb els comuns", ha afegit.\nEn un altre ordre de coses, Arrimadas ha anunciat que Cs demanarà la compareixença del comissionat del 155, Pau Villòria, al Parlament en una comissió "de veritat" i no la del 155, a la qual el partit taronja ha renunciat participar. La cap de l'oposició diu que Villòria forma part del "club dels vividors del Procés" i critica que hagi sigut escollit "a dit" i cobri 112.000 euros per "parlar malament d'Espanya". "És una vergonya", ha dit.


Bombers Voluntaris 2016. Departament d'Interior\nEsmena de resultats del curs selectiu i de la data de realització de la fase de pràctiques\nPublicació dels resultats de la fase de formació i convocats a la fase de pràctiques\nAnnex 1 resultats curs selectiu\nAnnex 2 convocats fase de pràctiques\nAprovació del temari i contingut de la prova física\nGuia d'estudis per a l'accés al cos de Bombers Voluntaris\nResolució provisional admesos/exclosos\nLlista admesos/exclosos per alfabètic\nLlista admesos/exclosos per parcs\nModel full d'al·legacions\nResolució modificació llistes 26/10\nModificació llistes provisionals admesos/excloso 26/10\nResolució modificació llistes 3/11\nModificació llistes provisionals admesos/exclosos 3/11\nNota informativa participants exclosos per empadronament\nNota informativa exclosos\nResolució modificació TQ\nLlistes definitives d'admesos i exclosos. Convocatòria a la 1a prova, coneixements.\nResolució definitives ad/ex\nLlista definitiva ad/ex per alfabètic\nLlista definitiva admesos per parcs\nDistribució per aules 1a prova\nPresentació del certificat mèdic.\nDel 15/12/16 al 20/1/17\nModels qüestionari i plantilles de correcció 1a prova\nPlantilles de correcció (Models A, B i C)\n20/12/16: Modificació de les plantilles de correcció\nPlantilles correció modificades\nResultats 1a prova, coneixements. Convocatòria a la 2a prova, aptitud física.\nLlista convocats 2a prova\nInformació sobre la 2a prova, aptitud física.\nDistribució 2a prova\nMapa accés CAR\nLlista certificats mèdics correctes, incorrectes i no presentats\nRealització de la 2a prova, aptitud física.\n11 i 12/2/17\nResultats de la 2a prova, aptitud física. Convocatòria a la 3a prova, avaluació psicològica i entrevista personal.\nRànquing alfabètic resultats 1a i 2a prova\nConvocats 3a prova\nDistribució per aules avaluació psicològica\nMapa accés ISPC\nDistribució per dies 3a prova (entrevista personal)\nDistribució per dies entrevista personal\nRealització de la 3a prova, avaluació psicològica i entrevista personal\nAvaluació psicològica: 18/3/17\nEntrevista personal: Del 22/3 al 7/4\nResultats de la 3a prova, avaluació psicològica i entrevista personal. Convocatòria a la 4a prova, reconeixement mèdic. Llista provisional de persones convocades a la prova de coneixements de llengua catalana\nRedistribució provisional places ofertades\nRànquing aptes 3a prova\nLlista convocats 4a prova\nDistribució dies/hores 4a prova\nMapa d'accés GESEME\nProvisional convocats prova de coneixements de llengua catalana\nTermini d'al·legacions a la llista provisional de persones convocades a la prova de català/castellà: del 12 al 21/5/17 (ambdós inclosos)\nRealització de la 4a prova, reconeixement mèdic.\nDel 22 al 30/5\nGESEME (Aragó, 25. Barcelona)\nResultats de la 4a prova, reconeixement mèdic. 2a convocatòria 4a prova, reconeixement mèdic\nResultats 4a prova, reconeixement mèdic\nRedistribució provisional de places\nLlista de persones convocades a la 4a prova (2a convocatòria)\nDistribució hores de persones convocades a la 4a prova (2a convocatòria)\nDiligència modificació resultats 4a prova\nResultats 2a convocatòria 4a prova, reconeixement mèdic\nAnnex 1 Resultats 2a convocatòria 4a prova, reconeixement mèdic\nResultats 3a convocatòria 4a prova, reconeixement mèdic. Convocatòria a la 5a prova, coneixements de llengua catalana\nModificació resultats 4a prova, reconeixement mèdic\nDepartament Interior (Diputació 355, Barcelona)\nResultats 5a prova, coneixements llengua catalana. Puntuació final fase proves i persones proposades fase formació\nResultats totals fase proves\nPersones proposades fase formació\nTràmits previs a l'inici del curs selectiu\nHoraris entrega documentació\nHoraris recollida material\nRealització de la fase de formació.\nInici del curs selectiu: a partir del 6 d'octubre depenent de la Regió on es realitzi\nFinalització: primera setmana de juny\nNota informativa realització curs selectiu\nInformació interposició recursos\nResultats de la fase de formació. Convocatòria a la fase de pràctiques.\nRealització de la fase de pràctiques.\nDel 5 de novembre de 2018 al 31 de gener de 2019 (ambdós inclosos)\nResultats de la fase de pràctiques i llista de persones que superen el procés selectiu.\nNomenament com a membre de la secció activa del cos de bombers voluntaris.


El judici contra el clan dels Lobato, per al qual demanen 120 anys, es farà a l'octubre\nEl valor aproximat del material robat ascendeix a 23.000 euros\n1 min. Palma 21/03/2019 12:41\n651x366 Imatge dels efectes requisats després de detenir els 11 membres del clan. / CLARA MARGAIS Imatge dels efectes requisats després de detenir els 11 membres del clan. / CLARA MARGAIS\nEl judici contra la banda coneguda com el clan dels Lobato es durà a terme el pròxim mes d'octubre, més concretament entre el 7 i el 25 d'aquell mes. La banda organitzada no ha arribat a un acord amb el fiscal, que demanava per a 11 dels acusats un total de 120 anys i 9 mesos de presó.\nLes acusacions es remunten als anys 2016 i 2017, període en què varen assaltar, com a mínim, 21 empreses i domicilis de Mallorca. El valor aproximat del material robat ascendeix a 23.000 euros. Alguns components de la banda també estan acusats d'intentar matar un guàrdia civil atropellant-lo i de tràfic de drogues.\nSegons l'escrit del Ministeri Fiscal, els nou homes i dues dones que integraven la banda es varen organitzar per assaltar establiments comercials, seus d'empreses i habitatges, tots allunyats de nuclis urbans.\nEl grup tenia eines per forçar l'accés als immobles i es repartia les funcions de custòdia d'aquests útils, de vigilància dels habitatges i empreses prèvies a l'assalt i d'entrada en aquestes. Les penes que sol·licita la Fiscalia sumen 120 anys i 9 mesos de presó i van dels 8 als 23 anys.\nCulmina una gran operació policial contra una veterana banda de lladres amb 11 persones detingudes\nBalears va tancar 2019 amb un 7,97% menys d'atur que en 2018


CONCURS | 12/12/2018 Ruralcat\nRuralCat llança un concurs de fotos de gastronomia de Nadal a Instagram\nEl concurs, que començarà el proper 17 de desembre i s’allargarà fins el 13 de gener, premiarà la millor imatge publicada a la xarxa social amb un lot de productes locals gurmet elaborats amb tòfona negra.\nEl concurs premiarà la millor imatge relacionada amb la cuina de Nadal\nRuralCat torna a llançar un concurs a Instagram, en aquesta ocasió dedicat a la temàtica de l’alimentació i la gastronomia relacionada amb el Nadal. El concurs començarà el 17 de desembre de 2018 i finalitzarà el 13 de gener de 2019.\nEls participants que vulguin participar han de compartir al seu perfil públic d’Instagram una o diverses fotografies relacionades amb els menjars i la gastronomia de Nadal i els preparatius dels aliments a la cuina o a taula, que facin especial èmfasi en el producte típic i/o de proximitat, amb el hashtag #NadalATaula i etiquetant @ruralcat.gencat.cat a la foto. A més, els participants hauran de ser seguidors de RuralCat a Instagram.\nUn jurat de RuralCat serà l’encarregat d’escollir la imatge guanyadora, tot valorant-ne la seva originalitat i la qualitat, sempre que s’ajusti a la temàtica establerta. El guanyador o guanyadora rebrà, com a premi, un lot de productes locals gurmet elaborats amb tòfona negra d'un dels candidats als premis PITA 2018.\nAmb aquest concurs, RuralCat vol premiar la fidelitat dels seguidors del seu perfil d’Instagram i fomentar la participació entre la comunitat, que ja arriba als prop de 1.500 seguidors.\nUs animem a tots i a totes a participar i, molta sort!\nNoir Blanc Truffes\nLes tres guanyadores del concurs de fotos d’Instagram reben els lots de productes locals 06/12/2018


Borredà pressiona la Generalitat perquè actuï contra la processionària | Aquí Berguedà\n13 setembre 2016 09:52\nBorredà està molt preocupat per la plaga de la processionària. L’alcalde del poble, Joan Roma, ha fet arribar una carta a la consellera d’Agricultura de la Generalitat de Catalunya, Meritxell Serret, amb l’objectiu de recordar-li el compromís que té des de principis d’any de fumigar la comarca del Berguedà.\nRoma ha aprofitat la carta per advertir la consellera que, segons els tècnics, la tardor és l’època ideal per fumigar una zona afectada per la plaga de l’eruga processionària. “És el moment d’actuar de manera eficaç i contundent. Segons els tècnics, s’ha de fer a la tardor, una estació que comença d’aquí a poques setmanes”, ha dit.\nL’alcalde de Borredà ha remarcat que el seu municipi “no és el més afectat, però sí que és un dels més afectats, de manera que s’ha erigit en portaveu del conjunt de municipis de la comarca que necessiten una actuació imminent contra aquesta plaga”. Els municipis de la comarca més afectats per la plaga són Casserres, Montclar, l’Espunyola i Viver i Serrateix. En un segon nivell, segons Roma, hi trobem municipis de l’ala dreta de l’eix del Llobregat com ara Borredà, Sagàs o Santa Maria de Merlès.\nMalgrat tot, Roma ha assegurat que la preocupació al poble és molt gran. “Més enllà de l’impacte visual que causa veure els boscos del poble d’un color marró, que semblen rostits, la plaga fa que molts veïns que van a passejar al bosc en tornin plens de picades i vermells”, ha lamentat l’alcalde.\nLes dues úniques vies d’extermini de l’eruga processionària són la forma artificial, que és la fumigació, o la forma natural, que consisteix en la mort de l’eruga gràcies al fred extrem.\nLa carta que ha tramès Roma a la consellera Serret explica que “els dos darrers hiverns han estat més suaus del que s’esperava” i això ha fet que la plaga de la processionària s’hagi propagat encara més. Segons Joan Roma, “per matar l’eruga es necessita un fred extrem que superi els 8 graus sota zero”. Per això és necessari optar per la via artificial, segons ha advertit el mateix alcalde de Borredà.\n22.000 hectàrees a fumigar\nJoan Roma ha explicat en declaracions a aquest diari que el desig de tots els municipis de la comarca afectats per la plaga de la processionària és que la conselleria aposti per fumigar les 22.000 hectàrees que estan més afectades. D’aquestes 22.000, 10.000 presenten una afectació molt greu, mentre que 12.000 estan notablement afectades però en un segon nivell.\nRoma és comprensiu: “Sóc conscient dels problemes pressupostaris que té la Generalitat i no sé quina és la intenció de la conselleria respecte al tema de la processionària, però vull recordar que és un problema que està tenint un impacte terrible en la població.”\nA més, l’alcalde de Borredà ha recordat que s’acosta la temporada de bolets i la plaga podria afectar el turisme. “Molts turistes decideixen canviar de destinació quan s’assabenten que els boscos estan afectats per la plaga”, ha lamentat.\nBerguedà Generalitat de Catalunya Joan Roma Meritxell Serret plaga de la processionària\nmassa tard Roma, ara ja no hi ha res a fer, només plorar i mendicar, que es el que saps fer.\nEs aquí, en aquest foro, on s’ha de rebatre el que es diu. Aquí fa falta donar nom i cognoms, a més de e-mail, i contrasenya.\nNo en el Nació Digital, que permet el maliciós ANONIM, per despotricar contra qualsevol. Siguin valents, principalment tu, Joan, i escriu aquí amb nom i cognoms, covard.


Judith Aranich – Pàgina 4 – Fotoclub Poblenou\nSèrie DETRÁS DEL INSTANTE\nDetrás del instante és una sèrie documental emesa per RTVE, dirigida per Xavier Baig i Jordi Rovira, que planteja un viatge a l’obra de diferents fotògrafs. La sèrie parteix de la història que hi ha al darrere d’una fotografia representativa…\nRecomanació del Fotoclub:Carlos Pérez Siquier (Almeria, 1930) és un dels pioners de l’avantguarda fotogràfica a Espanya. Inicia la seva carrera als anys cinquanta al barri almerienc de La Chanca, retratant gent senzilla del carrer de manera espontània. De les aproximacions…\nRecomanació del Fotoclub: En un primer moment, Chema Madoz retratava coses que ja existien, en una tasca purament fotogràfica. Amb el pas del temps, comença fabricar els objectes personalment, fent més complexes les tasques prèvies, tot i que el registre…\nRecomanació del Fotoclub: La sala Aixelá estava instal·lada al soterrani de la botiga homònima especialitzada en aparells audiovisuals ubicada al número 13 de la Rambla de Catalunya. L’establiment va obrir les portes l’any 1958. D’entrada va ser una botiga d’imatge…\nRecomanació del Fotoclub: Aquesta exposició proposa un recorregut inèdit pel fons fotogràfic que va crear a Barcelona, durant la Guerra Civil, l’Oficina de Información y Propaganda de CNT-FAI, amb la finalitat d’articular i expandir el nou imaginari de la revolució…\nXerrada ART PICTÒRIC SOBRE SUPORT FOTOGRÀFIC\nEl 29 de novembre de 2019 vàrem comptar amb la presència de Pol Gorezje, un artista eclèctic i multidisciplinari nascut a Saragossa i resident a Barcelona que combina el seu treball pictòric amb la fotografia i l’escriptura. De formació autodidacta,…\nRecomanació de llibre de fotografia\nAYÚDAME A MIRAR – Tino Soriano\nEn aquest llibre, Tino Soriano, reporter gràfic especialitzat en fotoperiodisme i viatges i docent, fa un repàs als requisits necessaris per aprendre i compartir històries visuals, oferint consells, inspiració, anàlisi, estratègia i coneixements fàcilment aplicables. El llibre és farcit d’anècdotes…\nSOBRE LA FOTOGRAFIA – Susan Sontag\nAquesta obra, un clàssic de la història de la crítica de l’art, s’allunya del que trobem en la gran majoria de llibres de fotografia. Quan es va publicar, per primera vegada, el 1973, va tenir una gran repercussió i encara…\nLOS SECRETOS DE LA FOTOGRAFÍA DE VIAJES – Tino Soriano\nTino Soriano, fotògraf, docent i professional del reportatge, ha fet diverses voltes al món i ha treballat, entre d’altres, per a National Geographic i per a la revista Viajar. Ens trobem amb un llibre que no es pot considerar “tècnic”, sinó que…\nLlibre eminentment didàctic i pràctic que ha ensenyat a diverses generacions de fotògrafs a comprendre els secrets de l’exposició fotogràfica per obtenir les imatges desitjades. Es tracta de la 4ª edició, ampliada i actualitzada, en què Bryan Peterson explica, de…


Txoria txori: d’octubre 2016\nCada cop més lluny\nPel que fa a ordenances Fiscals, insistim en el tema que l’any passat vam votar-hi en contra perquè implicaven un augment del 4% de l’IBI (encara que fos per equilibrar els ingressos derivats de la revisió del valor cadastral que va sol·licitar l’Ajuntament per adequar-lo a la baixa dels preus derivada de la crisi dels últims anys) i que aquest any ja ens està bé que es congelin els impostos, però que en el cas de l’IBI nosaltres hauríem preferit una rebaixa, com a mínim, de l’1% Encara que l’opció de l’equip de govern sigui augmentar els ingressos i, per tant, no van tenir en compte la nostra aportació, ens vam abstenir en l’aprovació de les ordenances.\nPel que fa a pressupostos, vam voler remarcar que ERC sempre ha tingut la voluntat que fer propostes i ajudar a millorar les condicions de vida dels olotins, encara que estiguem a l’oposició i que l’equip de govern de CiU i PSC tingui majoria absoluta.\nEn aquest exercici, ens presenten un pressupost de 33M€ (dos milions més que l’inicial del 2016 i que inclou un crèdit d’1,5M€ en previsió que el superàvit no es pugui aplicar a inversions i només a reduir deute).\nPensem que aquest augment i el superàvit dels darrers anys ens permeten ser prou ambiciosos a l’hora de fer propostes que millorin les condicions de vida dels olotins.\nQuan comencem a parlar de pressupostos, pel setembre, ens diuen que presentem propostes. Nosaltres, que tenim una certa experiència, com ja vam fer l’any anterior, ja teníem preparats el que anomenem “pressupostos alternatius”, que volen ser molt més ambiciosos que unes simples propostes des de l’oposició. En el fons, plantegem 40 qüestions que bàsicament parlen de planificació i de cobrir pressupostàriament allò planificat.\nTenim clar que la majoria absoluta de l’equip de govern de Convergència i del PSC fa innecessari l’acord amb els grups d’esquerra que estem a l’oposició. I, de fet, no tenim gaires esperances de poder incidir en els pressupostos, donada l’experiència d’anys anteriors, especialment pel que fa a governs amb majoria absoluta.\nQuan ens tornem a trobar, ens demanen que concretem 5-6 propostes per poder-les debatre per incloure-les en els pressupostos.\nI, és clar, ho fem: presentem 7 propostes concretes amb la voluntat de poder incorporar algun detall en els pressupostos que ens ha presentat l’equip de govern.\nMolt bé: ens diuen que els seus pressupostos són els més socials. Nosaltres diem que només faltaria!: per nosaltres, l’únic sentit que té la funció política i l’administració és el benestar social. Però nosaltres hi afegim: és que el suport a la cultura, les inversions en infraestructures, en seguretat tenen una dimensió social? Com diu el senyor Vayreda, la millor proposta social és la creació de llocs de treball, i nosaltres hi afegim: de llocs de treball dignes.\nAnem al detall: ens responen i ens diuen que de les nostres 40 propostes vostès ja han executat i tenen previst executar-les en un 63% Del 37% restant, evidentment, no ens diuen res, però permeti’ns dubtar de la interpretació de les propostes que diuen que ja s’estan executant:\nSi anem al que ens responen a les 7 propostes concretes s’entendrà més fàcilment:\nA la proposta de reduir la matrícula de les escoles bressol, de música i d’expressió fins a l’aportació per les famílies de l’any 2009, ens diuen que ja s’han reduït una mica i que l’aportació de l’IME s’ha incrementat en 60.384,5€\nDes d’Esquerra Republicana, ja entenem que els deu ser molt difícil modificar significativament els seus pressupostos per propostes de molt volum pressupostari, com demanem per l‘aplicació integral del PIAM de Sant Miquel (ens responen que ja hi dediquen 290.000€, tot i que hi inclouen partides que no hi estan directament relacionades.)\nSobre la remodelació dels carrers del barri de Sant Roc previstos en el Pla de Mobilitat Urbana Sostenible, ens diuen que a paviments dediquen per Olot 234.661€ i 125.000€ a voreres. Evidentment requeriria una inversió molt més gran. Però és que el PMUS preveu unes inversions de 5M€ en el present trienni; és a dir, 1,6M€ anuals. No cal dir que hi estem ben lluny!\nEls demanem també la concreció pressupostària de les accions previstes en el Pla Energies Sostenibles i ens contesten que preveuen 129.000€, quan les accions previstes en el PAES en el període 2015-20 són de 3,3M€ (una mitjana de 650.000€ anuals).\nEntenem que a l’equip de govern de CiU i el PSC els és molt complicat incorporar propostes de molt volum econòmic dels grups de l’oposició un cop tenen ordenats els pressupostos, però és que tampoc no han incorporat aquelles propostes que els hem concretat i que no requereixen un gran volum pressupostari:\nEls diem que cal adequar la plaça de braus per a espectacles de gran format, sobretot pel que fa a accessos, vestidors i seguretat. Ens responen que ja tenen previst arreglar els lavabos amb un pressupost de 56.000€\nEls demanem una auditoria per conèixer l’estat dels Béns d’Interès Local (més que res per no haver de tornar a lamentar el que ha passat amb la casa del procurador de l’abat) i ens diuen que el llistat de BCIL ja està penjat a internet.\nEls demanem que es redacti el projecte d’Illa de les Arts (amb can Sacrest i l’Escola d’Arts del Carme) i ens diuen que faran una memòria valorada de les actuals dependències i que de mica en mica les aniran arreglant...\nÉs a dir, molt diàleg i bones paraules, però cap concreció. No els retraiem res, entenem que des d’un equip de govern amb majoria absoluta és molt difícil incorporar propostes dels grups de l’oposició, però entendran que nosaltres fem la valoració que no s’han tingut presents les nostres propostes: nosaltres els proposem A i vostès ens contesten B...\nEn definitiva, cada cop ens sentim més lluny dels pressupostos de l’equip de govern que ben lícitament són els de la majoria absoluta de CiU i el PSC, però que no són els nostres.\nPerò, bé, ni que sigui per, momentàniament, deixar una porta oberta al diàleg, aquest any ens ABSTINDREM\nXL propostes per Olot\nEn política, és fonamental planificar i complir la planificació. A Olot, ens queda molt per fer!\nUn cop completat el primer any de govern, el plenari municipal ha d’aprovar el pressupost per a l’exercici 2017. Com ja vam fer pel setembre passat, amb els pressupostos per al 2016, el grup municipal d’ERC-JuntsxOlot manté, per convenciment i per coherència, els principis que havíem defensat en les passades municipals: cal potenciar les quatre línies de l’Olot Republicà que defensem. No som il·lusos: sabem que, després del pacte postelectoral, l’actual equip de govern de CiU-PSC té majoria absoluta en el consistori i que no els cal, numèricament, buscar el suport de cap més grup.\nERC-JuntsxOlot som l’alternativa de govern municipal. Per tant, pensem que és la nostra obligació, però també ho fem amb total convicció, presentar públicament les nostres línies pressupostàries d’acord amb el que vam defensar en el nostre programa electoral. És clar que si ERC-JxO forméssim el govern municipal faríem un plantejament pressupostari ben diferent al que ens presentarà l’actual equip de govern de CiU-PSC. Tot i així, i sense entrar en el detall de totes les partides pressupostàries, nosaltres proposem el que inclouríem en els pressupostos del 2017.\nEvidentment, ens sentirem molt més a prop de la proposta que presenti l’actual equip de govern si incorpora bona part de les nostres consideracions i, per tant, les presentem amb la voluntat de col·laborar i de participar en la mesura que puguem en el bon govern del futur de la nostra ciutat, encara que sigui des de l’oposició, però amb una proposta alternativa constructiva i, sobretot, factible. Per això, proposem aquestes actuacions, que inclouen diversos àmbits que van des de la cobertura social i els serveis educatius, fins al foment de l’ocupació i de la dinamització econòmica, passant per temes medioambientals i culturals, etc.\nLa nostra voluntat continua sent una ciutat pels ciutadans i un Ajuntament amb les parets de vidre.\nSegueixen havent-hi mancances en aquest sentit; com, per exemple, el portal de la transparència o uns pressupostos participatius.\nPer això nosaltres proposem:\n1. Iniciar la redacció del projecte de l’escola de Belles Arts, la segona més antiga del país, en l’espai de Can Sacrest integrat en un projecte de PlAM del Barri Vell.\n2. Dotar econòmicament l’elaboració d’un estudi sobre la tarificació progressiva per les necessitat bàsiques dels ciutadans, especialment en educació i cultura.\n3. Iniciar una revisió, actualització i temporització del PIEM (Pla d’Instal·lacions Esportives Municipals) que ara ja data del 2010. Una ciutat republicana ha de tenir l’esport com un eix de cohesió social.\n4. Davant l’increment d’impostos de l’any 2016, i més que seguir amb el compromís de no fer cap increment més enllà de la revisió de l’IPC, abaixar significativament l’IBI, així com les taxes i els preus públics.\n5. Elaborar un pla general de millora de barris (incloent-hi una dotació pressupostària participativa per barris)\n6. Creació i dinamització dels consells assessors dels organismes autònoms, com recullen els seus actuals estatuts.\n2. COHESIÓ SOCIAL i CIUTADANIA\n7. Realitzar un estudi seriós sobre la possibilitat d’aprofitament de l’antic hospital, incloent-hi la possibilitat d’ubicar-hi un alberg. La falta de planificació fa que, des que va marcar l’hospital, tinguem un edifici al centre de la ciutat sense cap projecte sòlid per a la seva utilització. Pla definitiu d'usos.\n8. Dotació per can Monsà per continuar convertint l’equipament en el centre d’estudis superiors que demana la ciutat.\n9. Revisió del Pla de cultura\n10. Una dotació per transformar la plaça de Braus en un espai segur per al públic i còmode per als artistes que hi treballin, amb l’objectiu d’incrementar-ne els usos. No demanem un gran projecte que solucioni totes les seves mancances, però sí unes actuacions que en permetin un ús digne i lliure de perills.\n11. Crear uns ajuts per als estudiants que es desplacin diàriament d’Olot a Girona o a Vic. Com a ciutat, no podem renunciar al fet que una bona part dels nostres joves tingui facilitat per poder viure-hi durant tota la setmana, amb el dinamisme econòmic que això comporta, a més dels beneficis socials evidents.\n12. L’actualització del PIEM ha d’incloure la climatització i la millora del paviment dels pavellons.\n13. Compromís d’insistir en la conselleria per incloure Olot en el Sistema Tarifari Integrat de Catalunya.\n14. Aconseguir un autobús llançadora a Torelló coordinat amb els trens directes a Barcelona, que s’inclouria en el STI, així com la demanda perquè els trens de rodalies de Vic continuïn fins Torelló.\n15. Reducció de les aportacions familiars a les Escoles Bressol, a l’Escola de Música i a l’Escola d’Expressió per acostar-nos a les aportacions del 2009.\n16. Obertura d'un espai de creació i exhibició d'art contemporani.\n17. Augment del pressupost per a subvencions d'entitats culturals.\n18. Augmentar el parc d’habitatge social d’emergència\n19. Elaboració d’un pla integral del Barri Vell, que enllaci amb el PIAM de Sant Miquel, i que estudiï l’estat real de tots els edificis que s’hi inclouen.\n20. Aplicació del PIAM Sant Miquel: les actuacions previstes per al 2017 i les que ja s’haurien d’haver implementat)\n21. Elaborar un pla d'usos de l'antiga caserna de bombers i obtenir-ne la titularitat definitiva.\n22. Auditoria sobre l’estat actual i dotació pressupostària de manteniment de tots els edificis qualificats com a BILC (béns d'interès local)\n23. Estudi sobre la creació d’una biblioteca central al barri de Sant Miquel i/o especialitzada a can Sacrest.\n24. Elaboració d’un pla de promoció salut esportiva en parc infantils i de salut.\n25. Ampliació de la dotació per implantar la cultura entre els joves.\n26. Dotació pressupostària per cobrir les propostes del Ple dels Infants.\n27. Estudi per implantar un Centre de Tecnificació Esportiva a Olot.\n3. OLOT EMPRÈN\n28. Estudi sobre la dinamització del turisme esportiu, com a oportunitat econòmica de la ciutat.\n29. Pla de creació d'incubadora empresarial (districte @)\n30. Fer un estudi sobre la possibilitat de crear un centre de tecnificació esportiva.\n31. Elaborar un pla estratègic de Turisme\n32. Dotació per implantar la moció Anem a Mil en el proper exercici.\n4. #nouOlot + SOSTENIBLE\n33. Aprofitant que la concessió del TPO acaba el 2019. Fer un estudi d'optimització i sostenibilitat per a la nova concessió.\n34. Dotació per l’aplicació del Pla de Mobilitat.\n35. Dotació per l’aplicació de les accions del 2017 del PAES\n36. Punts de càrrega vehicles elèctrics.\n37. Increment de la plantilla de la policia municipal en la línia d’assolir la recomanació ideal de ràtio nombre d’habitants/nombre d’agents.\n38. Elaboració d’una “auditoria energètica” a totes les instal·lacions municipals i, en funció d’aquesta, elaboració d’un pla d’aplicació de noves energies.\n39. Bonificació de l’Impost de circulació perquè acabi sent 0 per als vehicles elèctrics\n40. Dotació per l’elaboració del mapa d'espais d'interès agrícola.\n41. Creació d’un programa de potenciació de l'autocompostatge casolà del FORM.\nPublicat per Unknown a 20:40 Cap comentari:\nSetembre, anem a mil!\nEl més interessant al meu parer del Ple de l’Ajuntament d’Olot de mes de setembre va ser el resultat de la moció que vam presentar: pensàvem que l’Ajuntament es podia adherir a la campanya “Anem a mil” en favor d’un salari mínim digne. El Govern espanyol fixa el salari mínim interprofessional que supera en poc els 600 euros. Pensem que cal donar exemple des de les administracions locals perquè això canviï. Des de l’equip de govern i des del personal de l’Ajuntament van sorgir dubtes sobre la legalitat d’algunes propostes i, encara que nosaltres pensem que cal ser molt valents per tal de millorar les condicions dels treballadors de la nostra ciutat i d’arreu, vam acceptar fer-hi modificacions per poder-la aprovar.\nQuan ERC-JxO presentem una moció, no és per marcar territori o per posar en contradiccions l’adversari, sinó per intentar aprovar-la i que signifiqui una millora per als olotins. Evidentment que ens agradava més la moció com estava redactada, però en política cal tenir prou cintura per poder pactar amb els altres i poder tenir majoria per tirar endavant les propostes que poden significar una millora per les condicions de la gent. I així ho vam fer: vam transaccionar la moció i, com a mínim, en un termini més o menys breu, qualsevol treballador municipal cobrarà un mínim de mil euros i, sempre que la legislació ho permeti, també els treballadors de les empreses contractades per l’Ajuntament i, encara, es farà una campanya entre les empreses de la comarca perquè intentin implementar un salari mínim de mil euros entre els seus treballadors. És només un pas, però és un pas.\nDe la resta de punts del Ple, només destaca l’intent de l’equip de govern d’explicar que han fet moltes coses pel Barri Vell. Després que en els pressupostos alternatius que ERC vam presentar l’any passat (tenint present els nostres plantejaments en el programa electoral) incloguéssim la necessitat imperiosa de fer un pla integral per al Barri Vell, l’equip de govern va fer una contractació externa per revisar l’estat dels edificis del barri. Compte!: revisió “ocular”. O sigui que només mirant les façanes van arribar a la conclusió que hi ha un 13% dels edificis que tenen mancances importants...\nDoncs cal posar-s’hi ara mateix. I no només fer-hi una revisió externa sinó acordar amb la Generalitat, o amb qui tingui la capacitat de fer-ho, una anàlisi a fons de l’estat dels edificis del barri i fer-hi un pla integral com nosaltres demanàvem.\nFinalment, i no sé si és veritat però hi estarem a sobre, l’alcalde va dir que havien contractat un pla per relligar la reforma del barri amb la de Sant Miquel. O sigui: ben bé el que ERC havia demanat a les eleccions. Ens cal un pla integral del Barri Vell que enllaci amb el PIAM de Sant Miquel, que tenim aprovat però que només s’aplica en part...\nEn l’apartat de preguntes, la Clara va demanar pels motius que el fortí de Sant Francesc estigui en males condicions i desprotegit (encara que ja està clar que s’hi han de fer obres), jo vaig demanar per què s’enderrocava la casa dels peixos i ens van contestar perquè hi havia aluminosi en les bigues, i l’Anna va demanar si ja érem socis de Som Energia, i va ser que no...\nEn fi, esperem que el Ple de pressupostos sigui més interessant...\nPublicat per Unknown a 23:25 Cap comentari:


Amics arbres · Arbres amics: Els Arbres Invisibles\nDescoberta una nova família d’arbres urbans:\nAvui per avui quedar exclòs del paisatge urbà és tan fàcil com ésser un arbre. Mentre els jardiners municipals fan, altres desfan. Pel mig molta gent badant, eternament badant.\nPotser aquests temps tan tràgics que estem vivint justifiquin la malaltia i el desequilibri que provoca aquests estralls, però no pas la inoperància del sistema que n’hauria de tenir cura. Amagar el cap sota l’ala i no admetre allò evident no és el millor camí…\nMolta Guàrdia Urbana, molt telèfon de l’incivisme, l’ajuntament respon i la gestió del coneixement. De la GU millor ni parlar-ne, que porten setze bales a la butxaca i es deuen d’activar només quan hi ha sang i fetge, això de fer indagacions de temàtica epifítica no és de prou entitat. És història el reglament de la seva creació que deia: "Haurà de conservar acuradament l'estat dels serveis públics a la seva zona, adonant immediatament de qualsevol deficiència o particularitat que observés en el paviment, fanals, arbrat, voreres, és a dir, quants serveis fan referència a la via publica".\nDesprés d’haver-me trobat amb una cinquantena d’arbres marcats, seguint un determinat recorregut - que irònicament partia de la biblioteca del barri - m’he negat a contemplar aquesta merdagada de forma quotidiana.\nAquest és el resultat al qual he arribat, presentat amb la discreta repulsió que proporciona la perspectiva obtinguda amb el pas d’aquesta esplèndida primavera:\najuntament.respon@bcn.cat 28 de març de 2013\nLes dades de la seva petició són les següents:\nCodi de la petició: 3709ZPC\nTema de la petició: PINTADES / CARTELLS > NETEJAR PINTADA O CARTELL EN ESPAI PÚBLIC\nAdreça: Carrer VILADOMAT, 0041\nResponem a la vostra petició rebuda el 28 de març de 2013, amb codi 3709ZPC sobre pintades o cartells.\nUs informem que, després de fer les actuacions pertinents, s'ha resolt la incidència.\nUs agraïm la vostra comunicació. La participació de la ciutadania és molt important per millorar els serveis municipals i la convivència a la ciutat. Restem a la vostra disposició per a futures comunicacions.\nDirecció Serveis de Gestió del Coneixement\nResponem a la vostra petició rebuda el 26 d'abril de 2013, amb codi 3709ZPC-02 sobre pintades o cartells.\nUs informem que, una vegada realitzades les comprovacions pertinents, no s'ha trobat cap desperfecte o deficiència segons les dades que ens vàreu indicar.\nHem de dir que es va netejar el C. Viladomat números, 62,60,58,54,48,46-44. Viladomat/Tamarit 2 pas vianants. Viladomat/Manso pas vianants 3 pintades.\nSeria bo disposar del seu telèfon de contacte per saber exactament el que es vol netejar. L'únic serveis que no es fa són els troncs del arbres.\nSi disposeu de més informació respecte a la incidència, us agrairem que us poseu de nou en contacte amb nosaltres per verificar les dades i revisar novament la vostra petició. Us recordem que podeu contactar amb nosaltres a través de l'apartat "Atenció en línia" del web municipal www.bcn.cat, o bé trucant al telèfon gratuït 900 226 226.\nAgraïm la vostra comunicació. La participació de la ciutadania és molt important per millorar els serveis municipals i la convivència a la ciutat. Restem a la vostra disposició per a futures comunicacions.\nLa vostra opinió ens importa. Opineu a http://www.bcn.cat/queixes/opina?i=c&codiEnq=3709ZPC-02\nNota: Si us plau, no respongueu directament a aquesta adreça de correu electrònic ja que no és operativa. Per comunicar qualsevol incidència, queixa, suggeriment o agraïment, podeu posar-vos en contacte amb l'Ajuntament de Barcelona trucant al telèfon del Civisme 900 226 226 (telèfon gratuït) o a través de la pàgina web www.bcn.cat (apartat "Atenció en línia"). Moltes gràcies per la vostra col•laboració.\nLes vostres dades personals s'incorporaran a un fitxer titularitat de la Direcció d'Atenció al Ciutadà de l'Ajuntament de Barcelona, amb la finalitat de gestionar el tractament de la vostra petició i utilitzar-les com a contacte amb els ciutadans i per la millora dels canals d'atenció. Podreu exercir els drets d'accés, rectificació, cancel•lació i oposició en els termes establerts a la normativa sobre protecció de dades, adreçant-vos per escrit al Registre General de l'Ajuntament de Barcelona, indicant en l'assumpte: Exercici de Drets\nPosat per Francesc Mas i Castanyer a les 22:58


Contra el fracàs escolar\nEls programes de diversificació curricular permeten que l’alumnat amb més dificultats pugui acabar l’educació secundària obligatòria\nUn 20% dels alumnes catalans no es treuen l’ESO. Les xifres d’abandonament escolar prematur situen el nostre país a la cua d’Europa, on la mitjana d’adolescents que deixen els estudis és només d’un 12%. El rendiment escolar depèn de les pròpies capacitats de l’alumne, de la classe social i dels companys, però també del sistema educatiu. Amb la finalitat de revertir el fracàs a les aules, el departament d’Ensenyament impulsa mesures d’atenció personalitzada com fan la majoria de països del Vell Continent. Són els programes de diversificació curricular, que tenen com a finalitat afavorir que l’alumnat que ho requereixi pugui assolir les competències bàsiques de l’educació secundària obligatòria amb una organització de continguts i matèries diferent de l’ordinària, i una metodologia específica i individualitzada.\nUna de les tres modalitats existents és el Projecte Singular, que permet a l’alumnat de 3r i 4t d’ESO -o de 2n si ha repetit un curs- que presenta dificultats generalitzades d’aprenentatge i baix nivell de competències fer el 40% de l’horari lectiu en activitats fora del centre gràcies a convenis amb ajuntaments. Un dels centres que fa aquest programa és l’Institut Montmeló, on els alumnes fan classe però també estada en empresa i tallers: “Anys enrere tot s’anomenava Aula Oberta i no existia la modalitat de Projecte Singular. Ara la direcció ha mantingut el nom inicial, tot i que és diferent, perquè l’Aula Oberta es fa íntegrament al centre, i no és el nostre cas”, aclareix Diana Martínez, coordinadora del programa al centre del Vallès. La docent assenyala que “l’objectiu és reconduir els alumnes que s’estan desentenent del sistema educatiu perquè obtinguin el graduat en secundària”. Aquests alumnes segueixen a l’institut però no comparteixen aula amb la resta de la classe i treballen en grups reduïts de vuit a dotze membres, abordant les matèries comunes de manera adaptada. Són els estudiants que no han millorat el seu rendiment malgrat les mesures d’atenció a la diversitat que els han estat ofertes prèviament.\nA diferència de la UEC (Unitat d’Escolaritat Compartida), l’altre programa de diversificació, aquests alumnes no pateixen cap trastorn de l’aprenentatge, sinó que tenen dificultats: “A la majoria els costa i estan desmotivats i els seus interessos no passen pels estudis, amb el problema afegit que la seva família no se’n preocupa”, explica Martínez. Per aquest motiu, un dels requisits per accedir a aquest programa, que és voluntari, és que els alumnes es comprometin a aprofitar l’oportunitat i que els pares estiguin pendents d’ells. “Fills i pares signen un contracte en què acorden no faltar a classe, fer sempre els deures, comportar-se de manera adequada o assistir a les reunions amb la tutora. Si l’incompleixen tornen a l’aula ordinària”, afirma la tutora. També poden tornar amb el grup-classe si assoleixen els objectius el primer curs del programa i així ho demanen.\nBona part d’ells, però, ho aprofiten. És el cas del Sergio. La seva és una història d’èxit. S’ha tret l’ESO i ara està fent un grau mitjà de gestió administrativa a l’IES Gallecs de Mollet: “No seria on sóc ara si no hagués passat per l’Aula Oberta de Montmeló, n’hi hauria d’haver més”. El canvi ha estat determinant: “No he repetit mai cap curs, però 2n em va anar malament perquè sóc molt nerviós i em costa concentrar-me. Em van recomanar venir aquí i les coses m’han anat molt bé”. Deixa clar, però, que t’ho has de treballar: “Les classes són més reduïdes i et concentres més, però no et regalen res. Em van ensenyar tècniques d’estudi que em permeten no haver de memoritzar tant, perquè estic més atent a classe i agafo bé els apunts”.\n“A la classe ordinària és impossible que els professors puguin estar per tu perquè estan desbordats, però aquí m’he centrat”.\nDesprés de dos anys en aquesta aula, ara veu el futur amb optimisme: “Els números m’agraden molt i al grau mitjà que faig fem comptabilitat, compravenda”. El seu germà petit li ha seguit els passos: “La meva mare també volia que hi anés perquè veu que a mi m’ha anat molt bé”. L’Aitor ha repetit 2n i aquest és el seu primer any fent el Projecte Singular. “Em van quedar sis assignatures al primer trimestre i no em veia capaç de treure’m el curs, sabia que suspendria i va arribar un punt que vaig desconnectar i em portava malament a classe. Em van expulsar tres cops”. Ara l’Aitor creu que es pot treure l’ESO: “A la classe ordinària amb trenta alumnes és impossible que els professors puguin estar per tu perquè estan desbordats, però aquí m’he centrat i vull graduar-me”.\nLa Romina també comparteix que l’aula ordinària no dóna resposta als que tenen més dificultats: “Arriba un punt que et fa vergonya tornar a dir que no ho entens perquè ja ho has preguntat al professor. Ara estan més pendents de mi i m’ho aclareixen tants cops com calgui”. Ho veu de la mateixa manera la Judit, que comparteix aula amb la Romina i l’Aitor: “Sóc molt insegura i ara sí que pregunto tots els dubtes que tinc, cosa que abans no feia. La tutora m’ajuda molt i no només en els estudis, perquè els meus pares mai m’han donat suport i sempre m’han dit que em busqués la vida”. La Judit i la Romina s’han plantejat deixar d’estudiar molts cops, però ara ja no ho veuen igual. La Romina vol estudiar estètica i perruqueria i la Judit farà el grau d’atenció a persones amb dependència.\nPRÀCTIQUES I TALLERS\nLes pràctiques fora del centre, que en cap cas poden ser de tipus laboral o professional, tenen com a finalitat promoure l’adquisició de les habilitats personals necessàries per a la vida adulta i contribueixen a l’orientació professional dels alumnes, perquè inclouen activitats relacionades amb el currículum de l’ESO i específiques del programa. Això és possible gràcies als convenis del departament amb ajuntaments, ens locals i altres institucions. Martínez assenyala els beneficis d’aquest primer contacte amb el món laboral com a assignatura optativa: “A part de recuperar les matèries pendents, aprenen un ofici i els ajuda a madurar”. L’únic inconvenient, a parer seu, és que l’oferta de pràctiques no és gaire variada. Accedir a aquest cicle formatiu tampoc és fàcil per a l’alumnat que prové dels programes de diversificació curricular: “Si s’ofereixen cinquanta places tenen més opcions d’entrar els que fan les provés d’accés, perquè els nostres alumnes tenen notes baixes”, lamenta la coordinadora del projecte. “L’any vinent els nostres alumnes compartiran amb els estudiants de l’ordinària una optativa de dues hores setmanals per preparar les proves”, explica Martínez, que creu que això servirà per corregir la situació.\nParal·lelament a les classes i a les pràctiques, el programa ofereix tallers de percussió i arts marcials els dilluns i els dimarts a la tarda per donar un al·licient més enllà del treball a les aules: “Aquests tallers intenten motivar i potenciar competències personals, emocions i sobretot autoestima”, explica la tutora. La companyia Brincadeira és la que imparteix el taller de percussió. “El que busquem és cohesionar el grup amb la música, perquè cadascú té el seu rol molt marcat. Al que és més insegur li donem més protagonisme, així s’adonen que l’èxit és fruit del treball en equip. De fet, l’avaluació no es fa per conceptes musicals sinó per la seva evolució personal”, explica Ferran Samper, responsable del projecte. Un exemple que demostra l’encert d’una proposta que mira de no deixar enrere cap alumne fent de l’institut un espai d’acollida.


Torra denuncia a la BBC la negativa del Govern espanyol a confinar Catalunya\nEl president de la Generalitat Quim Torra, ha estat entrevistat per la BBC per via telemàtica des del seu confinament a la Casa dels Canonges. El president ha denunciat la negativa del Govern espanyol a confinar Catalunya.\n«Els experts i científics que ens aconsellen diuen que la millor manera de frenar el coronavirus és amb confinament domiciliari», ha recordat, tot afegint que el Govern espanyol «diu que no cal» i critica que continuïn oberts els ports i aeroports. «Aquesta no és la millor solució. Només estant confinats a casa podrem guanyar aquesta lluita contra el coronavirus», ha apuntat. «Ara mateix la nostra màxima preocupació és el sistema sanitari: el cap de setmana i la setmana entrant es viuran moments crítics. Per això resultem metges, treballem amb el sistema privat… el que sigui per mitigar els efectes», ha assegurat Torra.\nPer Mal entranyats, fa dervers d'un any\nVolen acabar amb els catalans d´aquesta manera?\nTots aquests militars que envien no ens serveixen de res. Ja tenim les.nostres policies.\nI que deixin decidir als que treballen millor que ells.


Des de 1.275€\nEgipte, és una terra amb una grandiosa història i un gran nombre de monuments i obres declarades Patrimoni de la Humanitat, els quals atreuen cada any a una infinitat de visitants que busquen conèixer, explorar i descobrir el passat mil·lenari d’aquestes terres. Imagina’t visitant les magestuoses piràmides, el grandiós riu Nil i el gairebé infinit desert; quedaràs meravellat per la riquesa dels emplaçaments arqueològics d’Egipte, en el regne dels faraons!\nPresentació a l’aeroport de Barcelona – El Prat, T1, 3 hores abans de la sortida davant dels mostradors de facturació de la Companyia Egyptair. Facturació i embarcament en el vol amb destinació el Caire. Arribada, assistència per part del nostre representant, tràmits de visat i trasllat a l’Hotel Conrad 5* sup o similar.\nEsmorzar a l’hotel. Al matí realitzaran la visita panoràmica a la Necròpoli de Gizah, on es troben les Piràmides dels faraons de la IV dinastia: Kheops, Kefrén i Micerinos i la famosa Esfinx que custodia la necròpoli i representa al rei Kefren. Tarda lliure opcionalment podran realitzar la visita a Memphis i Sakkara, on es troben monuments arcaics de la III dinastia i de totes les èpoques de la història egípcia, inclòs el període cristià. Allotjament.\nEsmorzar a l’hotel. Dia lliure on podran realitzar l’excursió facultativa a la ciutat, que inclou: El Museu Egipci, construït per l’arquitecte Marcel Dourgnon i en el qual es troba el fabulós tresor de Tutankhamon entre altres antiguitats de gran interès històric. La Fortalesa de Saladino amb la Mesquita d’Alabastre de Mohamed Alí, la més visitada del Caire construïda per l’arquitecte grec Yusuf Busnaq qui va realitzar una pàl·lida imitació de les mesquites otomanes d’Istanbul. L’última visita d’aquest dia complet per la ciutat del Caire, es reserva al Basar de Khan el Khalili, conjunt de carrerons i cases populars on es poden adquirir tot tipus d’objectes artesanals, es recomana una parada en el Cafè Fishawy, lloc de reunió de la intel·lectualitat i la bohèmia egípcia per a degustar un deliciós te amb menta.\nEl Caire – Aswan\nEsmorzar a l’hotel. A l’hora concertada, trasllat a l’aeroport i embarcament en vol doméstic amb destinació Aswan. Arribada i trasllat a la motonau Nile Quest luxe o similar per a l’esmorzar. A la tarda, visita al Temple de Philae i a la tarda passeig en faluca, típica embarcació de vela o amb llanxa motora pel riu Nil.\nPensió completa a bord. Durant l’estada, visita per carretera als Temples d’Abu Simbel, la més increïble i bella construcció de la història egípcia, edificada per ordre de Ramses II El Gran, i en la qual també podran admirar un Temple menor dedicat a la seva esposa Nefertari. Aquests temples van ser traslladats i reconstruïts pedra per pedra del seu emplaçament original amb l’objectiu de rescatar-los de les aigües del Llac Nasser. Inici de la navegació cap a Kom Ombo. Arribada i visita a l’únic Temple dedicat a dues divinitats: Horoeris déu amb cap de falcó i Sobek, déu amb cap de cocodril i la construcció del qual data de l’època grecoromana. A l’interior del complex podran visitar el museu dedicat a la momificació de cocodrils, animal venerat pels antics egipcis. Continuació de la navegació cap a Edfu.\nPensió completa a bord. Arribada a Edfu i visita al Temple del déu Horus (un dels més bells i millor conservats) datat l’any 237 a. C. Continuació del creuer rumb a Luxor. Arribada i a la tarda visita al Temple de Luxor descobert en 1881 i dedicat al déu del sol Amon Ra. Nit a bord.\nPensió completa a bord. Al matí visita a la Necròpoli de Tebes, que inclou la Vall dels Reis, on van ser enterrats els faraons més rellevants de les dinasties XVIII i XIX., el Temple de Hatshepsut i els Colossos de Memnon dues majestuoses estàtues de 19,5m d’alt, vigilants de l’entrada al monument funerari de Amenofis III, que representen al faraó assegut amb les mans reposant en els genolls, als seus peus i en tots dos costats, les estàtues de l’esposa i la mare del faraó. A la tarda visita al temple de Karnak units antigament al temple de Luxor per una llarga avinguda adornada d’esfinxs amb cap de carner, que formen un conjunt monumental de santuaris, estàtues, columnes i obeliscos dignes d’admiració. Nit a bord.\nLuxor – El Caire – Barcelona\nEsmorzar a bord i desembarcament. A l’hora concertada trasllat a l’aeroport embarcar en el vol de la Companyia Egyptair destinació Barcelona, via el Caire. Arribada i fi dels nostres serveis.\nBitllets d’avió amb taxes\n4 nits de creuer\nGuia de parla hipana\n3 nits al Caire\nPCR d’entrada i sortida\nPropines i visat (55€/persona)\nSuplement aeri 13 abril al 30 de setembre\nSuplement hotel Conrad Hilton 5* superior a


Ivan – Coworking Rural Salines Bassegoda\nDia 27 de maig: Taller de meditació i calma mental\nDimecres dia 27 de maig de 18h. a 19h. a l’espai coworking de Navata, nova sessió del taller de meditació i calma mental, amb Ivan Martín.\nCALMA MENTAL a través de la MEDITACIÓ\n12 Mai, 2015 20 Mai, 2015 Deixa un comentari\nL’Ivan comparteix algunes tècniques pràctiques per millorar 2 habilitats: DIÀLEGS EFICAÇOS i CALMA MENTAL.\nEll creu que en primer lloc, la forma de conduir la nostra ment determina la qualitat de la nostra realitat, i en segon lloc, que la qualitat de les nostres experiències depenen de la forma en què interactuem amb els altres.\nL’Ivan es va iniciar a la meditació als 15 anys. Des de llavors ha estat estudiant i practicant durant 25 anys, dels quals 6 han estat exclusivament en retir de meditació. Ha treballat el tema de la comunicació interpersonal durant 20 anys. Es va graduar en Comunicació Psico-corporal, i en Mediació Professional (especialitzat en resolució de conflictes).\nAprendre dels grans mestres en aquestes disciplines li ha donat el gust de compartir i ensenyar.\nL’Ivan imparteix classes i tallers a Europa des de fa 10 anys. L’Ivan donarà tallers de CALMA MENTAL a través de la MEDITACIÓ a l’Espai Coworking de Navata.


KAPLA – ACTIVITAT INFANTIL – La Cumprativa\nHORA: 1er torn, de 11 a 12:30 h.\n2on torn, de 12:30 a 14h.\nLLOC: Pista de La Cumprativa\nL’animació proposada serà un espai de construcció obert al públic (taller) on nens i nenes de totes les edats i fins i tot els seus pares podran experimentar i realitzar grans estructures amb peces de construcció Kapla (de fusta).\nDes de Kapla Catalunya s’aportaran dos monitors que guiaran als participants i dinamitzaran l’espai.\nPer tal de participar en l’activitat s’aconsella fer reserva anticipada amb l’objectiu d’assegurar-se el lloc en el torn desitjat. En cas d’arribar a la capacitat màxima de participació en un torn, s’assignarà lloc en el següent torn per ordre d’inscripció. Qualsevol canvi, us serà comunicat.\nEn cas que no s’hagi arribat al límit d’aforament un cop fetes les reserves, s’obrirà l’entrada a nous grups que hi vulguin participar en el mateix moment.\nEdat recomanada: a partir de 5-6 anys. Si algun nen/a més petit vol jugar ho pot fer amb l’ajuda dels seus pares.\nTermini màxim de reserva anticipada: divendres 6 d’Agost.\nFUNCIONAMENT I MESURES COVID EN L’ACTIVITAT:\nMascareta obligatòria per a majors de 6 anys.\nA l’entrada de la sala s’instal.larà una taula amb gel hidroalcohòlic perquè tots els/les participants es puguin desinfectar les mans abans del taller.\nTotes les persones que entrin a l’espai de joc ho faran descalços per mantenir l’espai el més net possible.\nRecomanem portar mitjons.\nLes construccions es fan a peu de terra i la realització convida a asseure’s.\nTotes les construccions es faran respectant els grups bombolla que vulguin participar en el taller, els monitors acolliran als participants, els situaran en un espai dins de l’àrea de joc, el grup podrà realitzar la seva construcció, i després el mateix grup destruirà la construcció i recollirà les peces per evitar que dos grups utilitzin el mateix material, i deixarà l’espai a un pròxim grup.\nPREU: socis/es GRATUÏT\nno socis/es: 9€ per persona\npagament en efectiu a l’entrada.\nPER TAL DE FER LA RESERVA, CALDRÀ OMPLIR UN FORMULARI PER CADA GRUP DE PROXIMITAT\nPer qualsevol consulta o modificació, podeu escriure’ns un correu a: somlacumprativa@gmail.com\nO enviar un whatsapp al telèfon 655575234 (Meritxell) i us respondrem tan aviat com ens sigui possible.\nEntrada anterior FESTA MAJOR 2021\nEntrada siguiente CASAL SETEMBRE * LA CUMPRATIVA


Utiel Gastronómica presenta les novetats de la seua fira en la Diputació de València\nEl certamen gastronòmic impulsat per la corporació provincial se celebrarà del 19 al 21 d'octubre en el passeig de l'Alameda d'Utiel\nMaritina Hernández: «Utiel Gastronómica és el millor aparador possible de l'oferta cultural, turística i gastronòmica que Utiel pot oferir als visitants»\nErnesto Sanjuán: «L'enorme èxit d'este certamen consistix a facilitar la venda directa i generar un important negoci per a les empreses xicotetes»\nLa Diputacióde València ha acollit este matí la presentació de la XVII edició de la fira Utiel Gastronómica, que se celebrarà del 19 al 21 d'octubre en el passeig de l'Alameda de la localitat.\nL'acte, que ha tingut lloc en el Palau de la Scala de la corporació provincial, ha comptat amb la presència de la consellera d'Agricultura, Pesca, Alimentació i Aigua, Maritina Hernández; el diputat de Turisme, Ernesto Sanjuán; l'alcalde d'Utiel, José Luis Ramírez, i els diputats Carlota Navarro, Vicente Ibor, Remedios Avia, Carmen Jávega, Emili Altur, Concha Andrés i Emili Gregori.\nLa consellera d'Agricultura ha manifestat que se sent «molt satisfeta» per participar en esta «gran iniciativa que dóna a conéixer als valencians uns productes que mostren com és la gent d'Utiel i quines són les tècniques culturals i artesanals que utilitzen al seu dia a dia».\n«Utiel Gastronómica és el millor aparador possible de l'oferta cultural, turística i gastronòmica que Utiel pot oferir als visitants», ha declarat Hernández alhora que ha asseverat que el producte turístic, patrimonial i cultural utielà «està vinculat amb l'activitat agroalimentària, que requerix el suport de les institucions per a posar en valor i dinamitzar el món rural».\nPer la seua banda, el diputat de Turisme ha manifestat que «l'enorme èxit d'este certamen consistix a donar a conéixer la gastronomia de l'interior i alhora facilitar la venda directa dels nostres productes gastronòmics i artesanals»,una venda que —segons Sanjuán— «genera un important negoci per a les empreses xicotetes que oferixen productes utielans de qualitat».\nEl responsable de Turisme ha destacat el compromís de la Diputació de València i del Patronat Provincial de Turisme amb esta fira: «som conscients de l'aposta que fa Utiel cada any per posar en valor la seua gastronomia. Utiel és un dels municipis de l'interior de la província de València que més ha apostat en els darrers anys pel turisme, sobretot pel turisme gastronòmic i enològic».\nUna cita gastronòmica consolidada\nL'alcalde de la localitat, José Luis Ramírez, ha pres la paraula per a agrair a la Diputació de València el seu «fort» compromís amb l'Ajuntament d'Utiel, que «ha permés consolidar esta cita gastronòmica en l'agenda cultural de la comunitat autònoma».\n«Esta fira és un referent, i per això és necessari, en eixa situació tan delicada, continuar apostant per la promoció dels nostres productes amb la millor carta de presentació: el nostre poble i les nostres gents».\nJosé Luis Ramírez ha exalçat el «gran treball» que realitzen les empreses locals que participen en l'esdeveniment, com els cellers, les productores càrnies i de dolços, i l'associació d'ames de casa Tyrius.\nFinalment l'alcalde ha avançat alguns dels plats forts que acull enguany la fira, com el VI Concurs de Cuina, que es desenvoluparà els dies 20 i 21 d'octubre, i la setzena edició de la Ruta del Tapeig, en què enguany participen una vintena de bars, restaurants i cafeteries de la població.\nEl Patronat Provincial de Turisme València, Terra i Mar patrocina este certamen gastronòmic, que té com a objectiu principal promocionar els productes tradicionals d'Utiel i fomentar un dels pilars bàsics de l'oferta turística de la província de València: la gastronomia tradicional.\nDeclaracions del diputat Sanjuán\nDeclaracions de la consellera d'Agricultura\nDeclaracions de l'alcalde d'Utiel\nImatges de la presentació i totals


L'ICGC i la FEEC presenten la nova aplicació Catalunya offline - FEEC - Federació d'Entitats Excursionistes de Catalunya\nNotícies - 12/12/2016\nL’ICGC i la FEEC presenten la nova aplicació Catalunya offline\nCatalunya Offline és una aplicació per a mòbil desenvolupada per l’Institut Cartogràfic i Geològic de Catalunya (ICGC) que permet moure’s pel territori català, prendre punts i gravar les vostres rutes i excursions amb el GPS, encara que no tingueu cobertura de dades al vostre mòbil.\nL’aplicació permet la descàrrega i la visualització de la cartografia de l’ICGC, tant del mapa topogràfic com de l’ortofoto:\nEl mapa topogràfic mostra la informació estructurada i jerarquitzada per facilitar la seva lectura. S’hi mostren les corbes de nivell i informació relativa als senders de muntanya.\nL’ortofoto mostra el detall del terreny en les escales més grans. En aquest cas, la imatge s’ha complementat amb certa informació geogràfica per facilitar la seva comprensió: carreteres, camins, corriols i toponímia.\nL’ús fora de línia ( offline) es realitza a partir del tall de 77 unitats geogràfiques amb què es publica la versió del Mapa topogràfic de Catalunya a escala 1:25.000.\nEl nivell de detall de la cartografia cerca el compromís entre la seva bona usabilitat i el volum de les dades dels fitxers que es descarreguen. Si disposeu de targeta SD, els arxius s’emmagatzemen en aquesta per tal de no ocupar la memòria interna del vostre dispositiu.\nLes funcionalitats de l’aplicació es tractaran explícitament al llarg de la presentació, de manera que hom pugui gaudir de d’aquesta nova eina de coneixement del territori.\nAquest esdeveniment es realitza amb la col·laboració de la Federació d’Entitats Excursionistes de Catalunya (FEEC).


Article: 556 USD Enviament: 13 USD\nEls mons més popular analitzador de SWR / RF acaba increïblement millor i li dóna més valor que mai!\nMFJ-259B et dóna imatges completes del seu rendiment antenes. Vostè pot llegir SWR antena i 1.8 impedància complexa per 170MHz\nLlegir impedància complexa com la resistència en sèrie i la reactància (R + jX) o com a magnitud (Z) i fase (graus). Pot determinar el factor de velocitat, pèrdua de cable coaxial en dB, longitud de cable coaxial i la distància a un curt o obert als peus. Vostè pot llegir SWR, la pèrdua de retorn i coeficient de reflexió en qualsevol freqüència de forma simultània en un sol cop d'ull. Llegiu també inductància a UH i la capacitància en pF a freqüències RF. Pantalla LCD fàcil de llegir dues línies Gran i metres de costat a costat de la pantalla amb claredat la seva informació. Construït en el comptador de freqüència, circuit del carregador Ni-Cad, estalvi de bateria, avís de bateria baixa i suau accionament tuning reducció i molt més.\nMolt fàcil d'usar! Només has de configurar el commutador de bandes i sintonitzar el dial - igual que ho transceptor. ROE i la impedància complexa es mostren instantàniament!\n<< Monster Beats Studio Studio per Dr Dre auriculars diferents colorsEnllaç de microones analògic FMUSER 20KM un canal per a estació de ràdio FM >>\nposat cel vist hora de publicació 12/12/07


La regidora del PP a Palamós estripa el carnet del partit per la repressió de l'Estat - El Gerió Digital\nVanessa Mányik assegura que sent "una profunda decepció"\nDilluns, 2 d'octubre de 2017 14:15h\nVanessa Mányik durant una entrevista a la ràdio local © Ràdio Palamós\n"Durant quatre anys he estat exercint el càrrec de regidora del Partit Popular al meu municipi, Palamós, i ho he fet a consciència, amb un escenari complicat". Així comença l'escrit que la regidora Vanessa Mányik, ara ja no adscrita, ha adreçat a l'Ajuntament per fer-los saber que abandona el grup del PP al consistori.\nMányik recorda que, ja d'entrada, "sovint aquests anys han estat complicats". No només perquè debutava en política, sinó també perquè va viure el 9-N i, actuant en contra de la disciplina de partit, va decidir no recolzar la Llei de l'Avortament. "Hem passat moments de tot, com tots els companys de partit, però malgrat això, hem fet camí defensant una idea de partit en la qual, personalment, he cregut per sobre dels 'qui'", explica la regidora a l'escrit.\nAra, però, assegura Mányik, aquesta idea de partit ja no la comparteix. A la carta, la regidora explica que aquestes últimes setmanes "han estat difícils" i lamenta "no haver vist actitud" per part del govern estatal, "a qui fins ara he defensat", per intentar desencallar el conflicte amb Catalunya. Mányik diu que ha viscut amb "profunda decepció" l'estratègia de la por i les actuacions de la Moncloa davant l'1-O, emparant-se sempre en la legalitat per justificar-les.\n"Crec que no s'han pres les mesures resolutives pròpies d'un govern que presumeix defensar la llei", diu la regidora, criticant que el "Dura lex, sed lex" (en llatí: Llei dura, però al capdavall llei) no era de rebut, i que només ha fet que fomentar "la tensió a Catalunya". Mányik criticat que l'executiu de Rajoy hagi entrat "en el terreny de la por" i diu que, al capdavall, allò que s'ha fet és fomentar l'independentisme "fins i tot en aquelles persones que no volien anar a votar".\n"Por a perdre el dret a expressar"\n"El descontent i les tensions que hem viscut han passat ja de defensar un referèndum amb un sí o un no a la independència sinó a voler votar pel sol fet de no sotmetre's, per la por a perdre fins i tot el dret a expressar...", recull la carta. La fins ara regidora del PP lamenta, a més, que els ja cèlebres crits de l'"A por ellos" s'han sumat al clima viscut, i es pregunta qui són aquests "Ellos". "Els pares? Els germans? Els amics? Els fills de tant que coneixem i estimem?... I potser ens oblidem que els fills d'aquests "Ellos" també són els nostres", recull Mányik.\nLa regidora diu que ja no pot sortir "a defensar tot això". Vanessa Mányik admet que, des del seu punt de vista, el referèndum no tenia cabuda a la Constitució, "però per altra banda hi ha un sentiment, que potser no comparteixo, però que existeix; persones que em vinculen més que no em separen". "I no puc girar la cara i mirar cap a una altra banda fent veure que no m'importa", subratlla a la carta.\nPer això, davant de la "NO resolució en cap cas per part de cap bàndol, tensió i decepció", Vanessa Mányik ha decidit renunciar a seguir formar part del grup del PP a l'Ajuntament de Palamós. Diu, però, que mantindrà l'acta i passarà a ser no adscrita, perquè va "jurar un compromís" al seu municipi, i el mantindrà fins al final del mandat.


Noruega fa pinya amb el seu cap de govern\nEl 94 per cent dels noruecs aproven la gestió del primer ministre, Jens Stoltenberg, després de la tragèdia\nEl primer ministre de Noruega, Jens Stoltenberg, ha sabut gestionar de manera exemplar les conseqüències de la doble tragèdia de divendres i ha pujat espectacularment en els índexs de popularitat.\nMARC VIDAL BARCELONA. 28/07/2011 00:00\n260x366 UN HOME D'ESTAT, MÉS POPULAR QUE LA MONARQUIA La gestió que el primer ministre noruec, Jens Stoltenberg, està fent de la doble tragèdia de divendres l'està catapultant en popularitat, ja que, segons els experts, està exercint un lideratge impecable al costat dels afectats i amb els missatges de proximitat i fermesa que volen sentir els seus conciutadans. / PAULA BRONSTEIN / GETTY UN HOME D'ESTAT, MÉS POPULAR QUE LA MONARQUIA La gestió que el primer ministre noruec, Jens Stoltenberg, està fent de la doble tragèdia de divendres l'està catapultant en popularitat, ja que, segons els experts, està exercint un lideratge impecable al costat dels afectats i amb els missatges de proximitat i fermesa que volen sentir els seus conciutadans. / PAULA BRONSTEIN / GETTY\n"Sí, he plorat. I recomano a tothom que ho faci". Són les paraules de reconfort que ahir va dirigir el primer ministre noruec, Jens Stoltenberg, als seus conciutadans, encara en estat de xoc per la mort divendres de 76 persones, la majoria d'entre 14 i 19 anys. És tota una lliçó de lideratge d'un home que podia haver estat una de les víctimes, ja que el cotxe bomba va esclatar davant la seva oficina a Oslo.\nDes que divendres Anders B. Brievek va fer submergir el país en la tragèdia, Stoltenberg ha sabut gestionar de manera impecable les conseqüències de la doble acció de terror. S'ha convertit, segons els analistes, en un líder ideal: humà i ferm, omnipresent i accessible. Amb els missatges que els noruecs volien sentir en cada moment. I a tot arreu, a l'hospital amb les víctimes i al tanatori amb els familiars o amics que han perdut un dels seus.\nI això que, fins divendres, aquest home era considerat un personatge més aviat gris, de poc perfil, fill de dos alts càrrecs del Partit Laborista i esdevingut primer ministre més aviat jove, quan tenia 41 anys. "Ha estat un líder fantàstic en circumstàncies excepcionals, mai ho havia fet tan bé com ara", va assegurar ahir a l'agència AFP Harald Stanhelle, editorialista polític en un dels diaris de referència a Noruega, l' Aftenposten .\nAl carrer, la població ho ha sabut valorar i l'han catapultat a les enquestes. El 94% dels noruecs estan entre satisfets i molt satisfets de la seva gestió. La seva popularitat és molt més alta que la de la família reial. Una circumstància mai vista fins ara. I tot això enmig de les crítiques per l'actuació policial que no va aturar l'actuació embogida de Brievik a Utoya fins una hora i mitja després que comencés.\nDe l'11-S al 22-J\nA les antípodes dels missatges que va llençar George Bush després de l'11-S, el primer ministre noruec repeteix des de divendres, una vegada i una altra, que Noruega "no es deixarà intimidar", que "no caurà en la por", i que respondrà a la doble acció violenta amb "més democràcia i més obertura".\nEls experts consideren que és justament el missatge que els noruecs volien sentir. Que res, i encara menys l'actuació d'un "dement" -com l'ha definit el seu advocat-, canviarà els designis d'una societat oberta i democràtica com la seva.\nUn dels punts culminants de la seva actuació aquests dies va ser el discurs que va fer dilluns al vespre quan va acabar la manifestació multitudinària a Oslo contra els atacs. "Va ser el discurs més important pronunciat en aquest país des de la Segona Guerra Mundial", va assegurar ahir Kjell Terje Ringdal, comunicòleg expert en retòrica, al diari VG . "Era un missatge per aglutinar el país i projectar-lo cap endavant, amb referències al passat, al present i al futur. Ho va fer fantàsticament bé", va dir.\nUna investigació oficial\nAhir, el primer ministre, Jens Stoltenberg, va anunciar l'obertura d'una investigació oficial independent sobre les circumstàncies que van conduir Brievik a cometre la doble matança, la resposta policial que es va donar als fets i com es pot evitar que es repeteixin. "L'organització i la capacitat de la policia formaran part d'aquesta avaluació", va assegurar Stoltenberg, convençut que caldrà augmentar la seguretat en un país ben poc avesat a la violència.\nD'entrada, el ministeri de Justícia ja va anunciar ahir la contractació de 100 nous agents de policia. La por és present al cos dels noruecs i un paquet bomba sospitós a l'estació central d'Oslo va obligar a desallotjar parcialment l'edifici en plena hora punta ahir al matí. Va ser una falsa alarma.


La Generalitat confina Benigànim durant catorze dies per la 'important propagació' del virus - VilaWeb\nLa Generalitat confina Benigànim durant catorze dies per la ‘important propagació’ del virus\n01.09.2020 - 09:58\nActualització: 01.09.2020 - 11:58\nLa Conselleria de Sanitat ha dictat una resolució per la qual s’acorden mesures addicionals a Benigànim durant catorze dies naturals, a conseqüència de la situació de crisi sanitària ocasionada per la covid-19, entre les quals el confinament.\nSanitat ha informat que la localitat ha passat d’una incidència acumulada de 34,24 per 100.000 habitants en la setmana del 16 d’agost, a una incidència de 994,46 en els últims set dies, i que s’ha produït la ‘pèrdua de traçabilitat dels casos’.\nL’increment de casos dels últims set dies ‘evidencia una important propagació del virus a Benigànim i indica una transmissió comunitària sostinguda, per la qual cosa és necessària l’adopció d’aquestes mesures temporals, amb l’objectiu de frenar i pal·liar el risc de contagi. Ha sigut una decisió difícil, però necessària’.\nLa consellera Barceló ha demanat la ‘màxima col·laboració’ per part de la ciutadania perquè les mesures addicionals adoptades ‘servisquen per a recuperar, com més prompte millor, el control de la situació epidemiològica’.\nLes limitacions entren en vigor aquest mateix dilluns de vesprada i comporten el confinament del municipi. Així, es restringeix l’entrada i eixida de persones excepte en diversos supòsits: anar al metge, anar a treballar, tornar al lloc de residència habitual, cuidar de persones grans, menors o dependents, força major o qualsevol altra activitat similar.\nLa circulació per carretera i vials que transcórreguen o travessen el terme de Benigànim és permesa, sempre que tinguen origen i destinació fora d’aquest territori. Se suspén també l’activitat educativa i formativa presencial a tots els centres i nivells, incloses les escoles infantils.\nA més, durant els pròxims catorze dies, es tancaran els centres socials, clubs i establiments similars; centres de dia per a persones grans i altres col·lectius de caràcter social; bars, restaurants i altres establiments d’oci del municipi, tret que s’hi oferisca el servei de menjars per a endur-se o a domicili; gimnasos i centres esportius de tota mena, així com parcs i jardins.\nLes mesures excepcionals contemplen també la supressió d’espectacles esportius amb públic; les noces, batejos, comunions o qualsevol altre esdeveniment social amb persones convidades; l’assistència a llocs de culte excepte si no tenen públic o es tracta de funerals.\nEn aquest últim cas, les vetles tenen una limitació de quinze persones si són a l’aire lliure, i de deu en espais tancats, es tracte o no de persones convivents. La participació en la comitiva per a l’enterrament o cremació es restringeix a un màxim de quinze persones, entre familiars i afins a més de, si és el cas, el ministre de culte.\nLes proves PCR d’aquesta setmana detecten cinquanta-un positius per covid-19 a Benigànim